
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1036 

2 Οκτωβρίου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 15933 

Ψήφιση νέου ΟΕΥ Δήμου Αγίου Κων/νου Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 12του Ν. 1188/81 «Περί κατα- 
στάσεως προσωπικού ΟΤΑ», όπως τροποποιήθηκαν με την 
παρ. 5του αρθ. 8του Ν. 2307/95. 

2. Τις διατάξεις του Ν. 1586/1986 «Βαθμολογική διάρθρω¬ 
ση των θέσεων του Δημοσίου, Νομικών Προσώπων Δημοσί¬ 
ου Δικαίου και ΟΤΑ και άλλες διατάξεις». 

3. Την αρ. 2/10/98 απόφαση Δήμου Αγίου Κωνσταντίνου 
περί ψηφίσεως του ΟΕΥ του Δήμου. 

4. Την σύμφωνη γνωμοδότηση του Υπηρεσιακού Συμβου¬ 
λίου του άρθρου 8 του Ν. 2307/95, που διατυπώθηκε στο αρ. 
1/98 απόσπασμα πρακτικού αυτού. 

5. Όλα τα στοιχεία του φακέλλου καθώς και τις ανάγκες σε 
προσωπικό του παραπάνω δήμου, αποφασίζουμε: 

Εγκρίνουμε την αρ. 2/10/98 απόφαση του Δήμου Αγίου 
Κωνσταντίνου, περί ψηφίσεως του νέου ΟΕΥ, όπως αναλυτι¬ 
κά ορίζεται στην απόφαση αυτή, ώστε η διάρθρωση των θέ¬ 
σεων των υπηρεσιών αυτής να έχει ως εξής: 


ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ 
ΤΟΥ ΔΗΜΟΥ ΑΓΙΟΥ ΚΩΝΣΤΑΝΤΙΝΟΥ 
ΤΟΥ ΝΟΜΟΥ ΦΘΙΩΤΙΔΟΣ 

ΠΕΡΙΕΧΟΜΕΝΑ 
ΚΕΦΑΛΑΙΟ Α’ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ ΔΗΜΟΥ 

Τις υπηρεσίες του Δήμου συγκροτούν: 

1) ΓΡΑΦΕΙΟ ΔΗΜΑΡΧΟΥ ΚΑΙ ΑΝΤΙΔΗΜΑΡΧΟΥ ΔΗΜΟΤΙ¬ 
ΚΟΥ ΣΥΜΒΟΥΛΙΟΥ ΔΗΜΑΡΧΙΑΚΗΣ ΕΠΙΤΡΟΠΗΣ ΝΟΜΙΚΩΝ 
ΠΡΟΣΩΠΩΝ ΤΟΥ ΔΗΜΟΥ. 

2) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Στο Τμήμα αυτό θα υπάγονται τα ακόλουθα Γραφεία: 

Γραφείο Διοικητικών Υπηρεσιών 
α) Γραμματεία και Πρωτόκολλο, 
β) Δημοτική Κατάσταση και Ληξιαρχείο, 
γ) Προσωπικό 

Γραφείο Οικονομικών υπηρεσιών 

α) Διαχείριση Δημοτικής Περιουσίας και Προμηθειών. 


β) Νεκροταφεία, 
γ) Ταμιακή Υπηρεσία. 

δ) Προγραμματισμός Διαχείριση Προγραμμάτων. 

Γ ραφείο Κοινωνικής Πολιτικής 
α) Υγεία και Πρόνοια, 
β) Κοινωνική Μέριμνα. 

Γ ραφείο Παιδεία και Πολιτισμού 
α) Παιδεία και Εκπαίδευση, 
β) Πολιτιστικές Εκδηλώσεις, 
γ) Αθλητισμός. 

Γ ραφείο Τ ύπου και Δημοσίων Σχέσεων 

3) ΤΜΗΜΑ ΠΟΛΕΟΔΟΜΙΑΣ - ΕΡΓΩΝ ΚΑΙ ΤΕΧΝΙΚΩΝ ΥΠΗ¬ 
ΡΕΣΙΩΝ. 

Στο Τμήμα αυτό θα υπάγονται τα ακόλουθα Γ ραφεία: 

Γ ραφείο Πολεοδομίας - Έργων 
α) Πολεοδομικές Εφαρμογές και Έλεγχος, 
β) Έργα. 

Γ ραφείο Τεχνικών Υπηρεσιών 
α) Ύδρευση - Άρδευση - Ηλεκτροφωτισμός. 
β) Περιβάλλον και Κοινόχρηστοι Χώροι, 
γ) Καθαριότητα. 

ΑΡΘΡΟ 2 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 
ΤΜΗΜΑΤΩΝ - ΓΡΑΦΕΙΩΝ 

1) ΓΡΑΦΕΙΟ ΔΗΜΑΡΧΟΥ ΚΑΙ ΑΝΤΙΔΗ ΜΑΡΧΟΥ - 
ΔΗΜΟΤΙΚΟΥ ΣΥΜΒΟΥΛΙΟΥ - 
ΔΗΜΑΡΧΙΑΚΗΣ ΕΠΙΤΡΟΠΗΣ - 
ΝΟΜΙΚΩΝ ΠΡΟΣΩΠΩΝ ΤΟΥ ΔΗΜΟΥ. 

1 .-Διεξάγει την προσωπική αλληλογραφία του Δημάρχου 
και του Αντιδημάρχου. Τηρεί αρχείο αυτής. 

2. - Προγραμματίζει τις συνέπειες και λοιπές υποχρεώσεις 
Δημάρχου και Αντιδημάρχου εντός και εκτός του Δήμου και 
τηρεί σχετικό ημερολόγιο. 

3. - Παραλαμβάνει και διεκπεραιώνει τους φακέλους και 
έγγραφα που πρέπει να τεθούν υπόψη Δημάρχου και Αντι- 
δημάρχου στα πλαίσια των αρμοδιοτήτων που τους έχουν α¬ 
νατεθεί. 

4. - Συγκεντρώνει θέματα και υπηρεσιακές εισηγήσεις για 
τα συλλογικά όργανα Δημοτικού Συμβουλίου και Δημαρχια¬ 
κής Επιτροπής και προβαίνει στις ενέργειες που απαιτούνται 
σε κάθε περίπτωση. 

5. - Συνεργάζεται με τον Πρόεδρο του Δημοτικού Συμβου¬ 
λίου ή της Δημαρχιακής Επιτροπής, με εντολή του οποίου 
συντάσσονται οι ημερήσιες διατάξεις των θεμάτων των συ- 
νεδριάσεωντων οργάνων αυτών, οι οποίες κοινοποιούνται ε¬ 
γκαίρως στη Διοίκηση, τους δημοτικούς συμβούλους, τις Υ¬ 
πηρεσίες του Δήμου (Τμήματα και Γραφεία) και όπου αλλού 
απαιτείται. Υπάλληλος κατά προτίμηση του Γ ραφείου αυτού 
επωμίζεται τα καθήκοντα του Ειδικού Γραμματέα του Δ.Σ. 

και της Δ.Ε., ο οποίος προετοιμάζει τις συνεδριάσεις, παρί- 
σταται σε αυτές, φροντίζει για την κανονική διεξαγωγή τους 
και τηρεί τα προβλεπόμενα κατά το Νόμο πρόχειρα πρακτι¬ 
κά (αποφάσεις), που υπογράφονται από τους παρόντες δη¬ 
μοτικούς συμβούλους, βάσειτων οποίων συντάσσονται οι α¬ 
ποφάσεις (πράξεις) του Δημοτικού Συμβουλίου και της Δη¬ 
μαρχιακής Επιτροπής, οι οποίες υποβάλλονται και 
κοινοποιούνται όπου απαιτείται και ορίζεται κατά το Νόμο. 

6. - Καθαρογράφει τις αποφάσεις του Δημοτικού Συμβου¬ 
λίου και της Δημαρχιακής Επιτροπής, τα διαβιβαστικά και ό¬ 
ποιο άλλο έγγραφο απαιτείται. 

7. - Ασκεί τη γραφική υπηρεσία του Δημοτικού Συμβουλίου 
και τηρεί τα απαραίτητα βιβλία και ευρετήρια ως και το αρ¬ 
χείο των αποφάσεωντου Δημοτικού Συμβουλίου καιτης Δη¬ 
μαρχιακής Επιτροπής. 

8. - Τηρεί αρχείο των αποδεικτικών επίδοσης των συζητού- 
μενων υποθέσεων. 

9. - Τηρεί βιβλίο πρακτικών και αποφάσεωντου Δημοτικού 
Συμβουλίου καιτης Δημαρχιακής Επιτροπής. 

10. - Τηρεί ευρετήριο και το ενημερώνει για την τύχη (έ- 
γκριση-ακύρωση) των προαναφερομένων αποφάσεων. 

11. - Εκδίδει αντίγραφα και αποσπάσματα όλων των προα¬ 
ναφερομένων πράξεων. 

12. - Μεριμνά για την κατά το Νόμο δημοσίευσή τους. 

13. - Μεριμνά για τηντήρηση των σχέσεωντου Δήμου μετά 
ιδρυόμενα από αυτόν Νομικά Πρόσωπα ή εκείνα στα οποία 
ο Δήμος μετέχει, την λήψη των αναγκαίων αποφάσεων και 
την υλοποίηση των αναγκαίων πράξεων και διαδικασιών, τη 
σύνταξη, τέλος των αναγκαίων εγγράφων για την τήρηση 
των σχέσεων του Δήμου με τα προαναφερόμενα Νομικά 
Πρόσωπα. 

2) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Γενικές αρμοδιότητες του Τμήματος 

1 .-Το Τμήμα έχει την ευθύνη της εύρυθμης οργάνωσης και 
λειτουργίας του Δήμου ως διοικητικής μονάδας, προς εξυ¬ 
πηρέτηση των δημοτών και, γενικότερα, των σκοπών που α¬ 
πό το Νόμο υπηρετεί ο Δήμος ως αυτοδιοικητικός θεσμός 
κατά τις κατευθύνσεις που διαμορφώνει η Δημοτική Αρχή. 

2. -Το Τμήμα μεριμνά για την πρόσληψη του αναγκαίου και 
κατάλληλου ποσοτικά και ποιοτικά προσωπικού, τη βελτίω¬ 
ση, εξέλιξη και αξιοποίηση των υπηρεσιών του προσωπικού, 
τέλος την κάλυψη με το προσωπικό αυτό των αναγκών των 
δημοτών και των στόχων και κατευθύνσεων, που αποφασί- 
ζονται κατά το Νόμο. 

3. -Το Τμήμα διασφαλίζει την αναγκαία υπηρεσιακή υπο¬ 
στήριξη στα όργανα του Δήμου και τα ιδρυόμιενα από αυτά 
Επιτροπές και Νομικά Πρόσωπα, ώστε να εκπληρώνουν αυ¬ 
τούς τους σκοπούς. 

4. -Διασφαλίζει την οικονομική διαχείριση και τον οικονομι¬ 
κό προγραμματισμό του Δήμου, τη λογιστική απεικόνιση 
των οικονομικών πράξεων του Δήμου, τη διαχειριστική πα¬ 
ρακολούθηση της δημοτικής περιουσίας. 

5. -Επιμελείται τη σύνταξητου Οργανισμού Εσωτερικών Υ¬ 
πηρεσιών του Δήμου και των αναγκαίων προσαρμογών και 
τροποποιήσεών του. 

6. -0 προϊστάμενος του Τμήματος Διοικητικών και Οικονο¬ 
μικών Υπηρεσιών του Δήμου έχει την ευθύνη για την ομαλή 
και απρόσκοπτη λειτουργία του Γ ραφείου Δημάρχου και Α- 
ντιδημάρχου - Δημοτικού Συμβουλίου - Δημαρχιακής Επι¬ 
τροπής - Νομικών Προσώπων του Δήμου. 

Γ ραφείο Διοικητικών Υπηρεσιών 

α) Γραμματεία και Πρωτόκολλο 

1. -Τηρεί τα ακόλουθα βιβλία, που προβλέπονται από το 
Β.Δ. 542/1961: 

α. Βιβλίο γενικού πρωτοκόλλου του Δήμου (εισερχομένων 
και εξερχομένων εγγράφων) 

β. Βιβλίο διεκπεραίωσης και αλληλογραφίας του Δήμου. 

2. -Τηρεί μητρώο των προσώπων που διετέλεσαν Δήμαρ¬ 
χοι, Πρόεδροι και Δημοτικοί Σύμβουλοι. 

3. -Μεριμνά για την παραλαβή, την πρωτοκόλληση, συσχέ- 


τιση, διεκπεραίωση και αρχειοθέτηση όλων των εισερχομέ¬ 
νων - εξερχομένων αιτήσεων και εγγράφων. 

4. -Τηρεί αρχείο τωνπάσης φύσεως εγγράφωντου Δήμου, 
τα οποία ανά πάσα στιγμή μπορούν να αναζητηθούν. 

5. -Επικυρώνει αντίγραφα, βεβαιώνει το γνήσιο της υπο¬ 
γραφής των μελώντης Δημοτικής Αρχής, τηρώντας δείγμα¬ 
τα της υπογραφής των διοικητικών οργάνων του Δήμου. 

β) Δημοτική Κατάσταση και Ληξιαρχείο 

1. -Τηρεί και ενημερώνει τα μητρώα δημοτολογίου και τις 
οικογενειακές μερίδες. 

2. -Εκδίδει πιστοποιητικά ατομικής και οικογενειακής κα¬ 
τάστασης, καθώς και κάθε επίσημη βεβαίωση σύμφωνα με 
τα στοιχεία που αναγράφονται στα αρχεία και πάντοτε με 
βάση την ισχύουσα νομοθεσία. 

3. -Φροντίζει για την έγκαιρη αποστολή στα σπίτια των δη¬ 
μοτών των πιστοποιητικών γεννήσεων για την εγγραφή των 
παιδιών στα Δημοτικά Σχολεία. 

4. -Μεριμνά για την ορθή τήρηση και φύλαξη των ακόλου¬ 
θων βιβλίων: 

α. Δημοτολόγιο 

β. Ευρετήριο δημοτών 

γ. Μητρώο θηλέων 

δ. Βιβλίο πληθυσμού και όσων προβλέπονται από τις νομι¬ 
κές διατάξεις της νομοθεσίας. 

5. - Διενεργεί μεταβολές στις εγγραφές των δημοτών στο 
Δημοτολόγιο, εκδίδει αποφάσεις Δημάρχου για τις εγγρα¬ 
φές ή μεταβολές εγγράφων στα Δημοτολόγια, διεξάγει την 
σχετική αλληλογραφία, είναι αρμόδιο για θέματα ιθαγένει¬ 
ας, πολιτογραφήσεως, καθορισμού ηλικίας γυναικών, όπως 
επίσης και για κάθε θέμα που αφορά τον δημότη σχετικά με 
την διόρθωση εσφαλμένης εγγραφής στα Δημοτολόγια. 

6. - Τηρεί και ενημερώνει τα μητρώα αρρένωντου Δήμου. 

7. -Φροντίζει για την κατ’ έτος σύνταξητου μητρώου αρρέ- 
νων, κάνοντας τις απαραίτητες ενέργειες, όπως η συλλογή 
και ορθή κατάταξη των ληξιαρχικών πράξεων γεννήσεως, η 
σύνταξη του προσχεδίου καθώς και του οριστικού σχεδίου 
του μητρώου αρρένων και η έγκυρη αποστολή του στη Νο¬ 
μαρχία. 

8. - Εκδίδει τα πιστοποιητικά από τα μητρώα αρρένων, πα¬ 
ρακολουθεί δε και συμπληρώνει τα μητρώα αυτά. 

9. - Με βάση τα μητρώα αρρένων, ετοιμάζει κάθε αιτούμε- 
νο κατάλογο, πίνακα ή πιστοποιητικό, που σχετίζεται με θέ¬ 
ματα στρατολογίας. 

10. - Τηρεί κάθε απογραφικό στοιχείο, που έχει σχέση με 
τους εκλογικούς καταλόγους. Παραλαμβάνει, φυλάττει και 
διανέμει στους δημότες τα εκλογικά βιβλιάρια. 

11. - Φροντίζει για τις αναγκαίες αλλαγές στους εκλογι¬ 
κούς καταλόγους (διαγραφή, διόρθωση ονόματος κ.λ.π.). 

12. - Μεριμνά και συντάσσει πίνακα χώρων εκλογικών τμη¬ 
μάτων σε συνεργασία με τις αρμόδιες δημόσιες υπηρεσίες. 

13. - Συνεργάζεται με τους άλλους Ο.Τ.Α. και με τις κρατι¬ 
κές υπηρεσίες στις περιπτώσεις μεταβολών μητρώων και οι¬ 
κογενειακών μερίδων. 

14. - Μεριμνά για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

15. - Φροντίζει για την παραλαβή των δικαιολογητικών που 
απαιτούνται για την τέλεση των πολιτικών γάμων. Ελέγχει 
την ορθότητά τους, εκδίδει τις άδειες γάμου, καθώς και το 
αρχείο των δικαιολογητικών των πολιτικών γάμων και τις τυ¬ 
χόν λύσεις αυτών. 

16. - Τηρεί και ενημερώνει τα αρχεία των ληξιαρχικών γε¬ 
γονότων που.συμβαίνουν στην περιφέρεια του Δήμου (γεν¬ 
νήσεις, γάμοι, θάνατοι), καθώς και κάθε μεταγενέστερο γε¬ 
γονός που συνδέεται με αυτά (βαπτίσεις, διαζύγια κ.λ.π.), 
κατά με την ισχύουσα νομοθεσία. 

17. - Εκδίδει αντίγραφα και αποσπάσματα ληξιαρχικών 
πράξεων. 

18. - Συνεργάζεται με Ληξιαρχεία άλλων Ο.Τ.Α. σε περι¬ 
πτώσεις μεταβολώνήπροσθήκηςληξιαρχικώνπράξεωνπου 
βρίσκονται καταχωρημένες στα μητρώα του. 

γ) Προσωπικό 

1Φροντίζει για την εφαρμογή των Νόμων που αφορούν 
την υπηρεσιακή κατάσταση του διοικητικού και λοιπού προ¬ 
σωπικού του Δήμου. 

2. - Χειρίζεται τα θέματα που αφορούν την πρόσληψη, α¬ 
πόλυση, επιμόρφωση, προαγωγή (συντάσσειτους κατά Νό¬ 
μο προβλεπόμενους πίνακες προαγωγών), παραίτηση, απο¬ 
χώρηση για συνταξιοδότηση (συγκεντρώνει όλα τα απαραί¬ 
τητα δικαιολογητικά και φροντίζει για την απονομή της 
σύνταξης), τοποθέτηση, μετακίνηση, απόσταση, μετάταξη 
κ.λ.π. του προσωπικού του Δήμου με οποιαδήποτε σχέση 
εργασίας και εκδίδει τις σχετικές αποφάσεις του Δημάρχου. 

3 . - Τηρεί τους ατομικούς φακέλους του προσωπικού του 
Δήμου, με οποιαδήποτε εργασιακή σχέση, στους οποίους 
συγκεντρώνονται και καταγράφονται κάθε είδους μεταβο¬ 
λές της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή και α¬ 
τομική εξέλιξη, απόδοση, αμοιβές, ποινές, άδειες, ασθένει¬ 
ες, απουσίες κ.λ.π.). 

4 . - Τηρεί τα Μητρώα, ευρετήρια, βιβλίο αδειών και δελτία 
παρουσίας των εργαζομένων στο Δήμο. 

5. - Συντάσσει τα παραστατικά στοιχεία πληρωμής του 
προσωπικού, παρέχει στοιχεία μισθοδοσίας και μεταβολών 
για τη σύνταξη μισθολογικών καταστάσεων και τις εκδίδει. 
Τέλος, διενεργεί τη μισθοδοσία. Η μεταφορά των χρημάτων 
της μισθοδοσίας του προσωπικού από το Δημόσιο Ταμείο 
στο Δήμο θα ανατίθεται σε υπάλληλο ή υπαλλήλους ύστερα 
από απόφαση Δημάρχου. 

6. - Μελετά, εφαρμόζει και παρακολουθεί τις συλλογικές 
συμβάσεις εργασίας και τηρεί αρχείο των σχετικών νόμων 
και εγκυκλίων. 

7. - Παρακολουθεί και εφαρμόζειτο πειθαρχικό δίκαιο του 
προσωπικού του Δήμου με οποιαδήποτε εργασιακή σχέση . 

8. - Φροντίζει για την ασφάλιση όλου του προσωπικού, συ¬ 
ντάσσει τις ειδικές καταστάσεις για όλα τα ασφαλιστικά τα¬ 
μεία, μετά οποία έρχεται σε άμεση επαφή για την επίλυση ε- 
πιμέρους θεμάτων. Τηρεί τις καταστάσεις ασφάλισης προ¬ 
σωπικού και φροντίζει για την έγκαιρη παράδοση των 
ατομικών δελτίων εισφορών. 

9. - Τηρεί τα μισθολογικά μητρώα όλου του προσωπικού, 
συντάσσει τις βεβαιώσεις αποδοχών όλων των εργαζομέ¬ 
νων για την Εφορία. 

10. - Σχεδιάζει, εισηγείται και εφαρμόζει προγράμματα 
δραστηριοτήτων για την κοινωνική εξυπηρέτηση των εργα¬ 
ζομένων στο Δήμο, καθώς και δραστηριοτήτων που απο¬ 
σκοπούν στη διατήρηση αρμονικών μεταξύ του προσωπικού 
και μεταξύ εργαζομένων και Δήμου. 

11. - Παρέχει κάθε είδους πληροφορίες, προφορικές ή 
γραπτές (πιστοποιητικά, βεβαιώσεις κ.λ.π.) προς το προσω¬ 
πικό του Δήμου, που αφορούν την υπηρεσιακή του κατά¬ 
σταση. 

Γραφείο Οικονομικών Υπερεσιών 

α) Διαχείριση Δημοτικής Περιουσίας και Προμηθειών 

Το Γραφείο έχει συνολικά την ευθύνη του ελέγχου και της 
διαχείρισης των οικονομικών του Δήμου καιτη φροντίδα, σε 
συνεργασία με τις Υπηρεσίεςτου Δήμου, για τη βελτίωση, α¬ 
ξιοποίηση των διαθέσιμων οικονομικών πόρων. 

1. - Καταρτίζει σε συνεργασία με τις αρμόδιες Υπηρεσίες 
του Δήμου τον ετήσιο Προϋπολογισμό εσόδων-εξόδων και 
τις εισηγητικές εκθέσεις που τον συνοδεύουν. 

2. - Παρακολουθεί γενικά την πορεία της εκτέλεσης του 
Προϋπολογισμού εσόδων-εξόδων και εισηγείται την ανα¬ 
μόρφωση αυτού με την εγγραφή νέων εσόδων, εκτάκτων ε¬ 
πιχορηγήσεων, μεταφορά πιστώσεων κ.λ.π. 

3 . - Συνεργάζεται με τις άλλες διοικητικές ενότητεςτης Δη¬ 
μοτικής Αρχής για το σχεδίασμά και την αμφίδρομη ενημέ¬ 
ρωση ωςπροςτηνεκτέλεσητου Προϋπολογισμού καιτων α- 
ναθεωρήσεών του. 

4 . - Τηρεί τις διαδικασίες και τα αρχεία για την παρακολού¬ 
θηση της εξέλιξης των προηγμένων Προϋπολογισμών. Κα¬ 
ταγράφει τις αποκλίσεις μεταξύ προϋπολογισθέντων και α¬ 
πολογιστικών μεγεθών. 


5. - Συντάσσει και υποβάλλει περιοδικά οικονομικά απολο¬ 
γιστικά στοιχεία, σύμφωνα με το σύστημα οικονομικής πλη¬ 
ροφόρησης που εφαρμόζει ο Δήμος. 

6. - Παραλαμβάνει και ελέγχει τα παραστατικά που απαι¬ 
τούνται για την πληρωμή οφειλών του Δήμου σε δικαιού¬ 
χους, ελέγχει την επάρκεια της αντίστοιχης πίστωσης του 
Προϋπολογισμού του Δήμου και εκδίδει χρηματικά εντάλ¬ 
ματα πληρωμής στους δικαιούχους αυτούς για τη διενέρ¬ 
γεια των πληρωμών. 

7. - Τηρεί κάθε πληροφοριακό αρχείο (βιβλία κ.λ.π.) που 
προβλέπεται αϊτό τις ισχύουσες διατάξεις. 

8. - Συγκεντρώνει, ελέγχει και καταχωρεί τα αποτελέσματα 
τηςεκτέλεσηςτου Προϋπολογισμού εσόδων-εξόδων στα βι¬ 
βλία που προβλέπονται από το Νόμο. 

9. - Εκδίδει και καταγράφει όλα τα χρηματικά εντάλματα 
πληρωμής μαζί με τα αντίστοιχα δικαιολογητικά - παραστα¬ 
τικά κάθε πληρωμής και ελέγχει τα τελευταία. 

10. - Αποστέλλει τα εντάλματα στο Δημόσιο Ταμείο για τη 
διενέργεια των πλη ρωμών. 

11. - Εξασφαλίζει την ετοιμότητα του λογιστικού συστήμα¬ 
τος για την παροχή στο Δήμαρχο και τους Δημοτικούς Συμ¬ 
βούλους της ακριβούς εικόνας εσόδων-εξόδων, οποτεδή¬ 
ποτε ζητηθεί. 

12. - Φροντίζει για την απόδοση των κάθε φύσεως κρατή¬ 
σεων υπέρ τρίτων, που αντιστοιχούν στα επί μέρους εντάλ¬ 
ματα πληρωμής. 

13. - Καταρτίζει τις περιοδικές καταστάσεις προς πληρωμή 
και τις καταστάσεις πληρωθέντων εξόδων. 

14. - Τηρεί αρχεία κάθε είδους παραστατικών και αντίστοι¬ 
χων δικαιολογητικών, που χρησιμοποιούνται για την ενημέ¬ 
ρωση του λογιστικού συστήματος του Δήμου. Παρέχει κάθε 
είδους στοιχεία που ζητούνται από δημόσιες ελεγκτικές υπη¬ 
ρεσίες κατά τις διαδικασίες τις προβλεπόμενες από το Νόμο. 

Οι προμήθειες αφορούν ιδίως: 

1. - Κάθε φύσεως υλικά που απαιτούνται για την εκτέλεση 
τεχνικών έργων, επισκευών ή συντηρήσεων σύμφωνα με το 
αντικείμενο του Τμήματος Πολεοδομίας Έργων - Τεχνικών 
Υπηρεσιών (υλικά ενσωματωμένα στα έργα, ανταλλακτικά, 
λιπαντικά, καύσιμα, λιπάσματα, φυτοφάρμακα κ.λ.π.). 

2. - Μηχανήματα, κινητές συσκευές και μηχανικές διατά¬ 
ξεις, τεχνικά συγκροτήματα, εργαλεία, έπιπλα, μηχανές 
γραφείου και λοιπά πάγια στοιχεία. 

3. -Υπηρεσίες που παρέχονται από τρίτους (μισθώσεις με¬ 
ταφορικών μέσων και μηχανημάτων, ασφαλίσεις κ.λ.π.). 

4. -Αναλώσιμα είδη γραφείου (γραφική ύλη, έντυπα κ.λ.π.). 

Οι αρμοδιότητες στον τομέα Προμηθειών περιλαμβάνουν 

τα ακόλουθα: 

1. - Ετοιμασία του Προγράμματος Προμηθειών σε συνερ¬ 
γασία με τις άλλες Υπηρεσίες του Δήμου. Παρακολούθηση 
της υλοποίησης του Προγράμματος αυτού και περιοδική ε¬ 
νημέρωση των ενδιαφερομένων Υπηρεσιών του Δήμου. 

2. - Φροντίδα για την τήρηση των διαδικασιών συγκέντρω¬ 
σης των αιτήσεων αναγκών προμήθειας ειδών από τις Υπη¬ 
ρεσίες του Δήμου. 

3. - Τήρηση των διαδικασιών για την έγκριση της σκοπιμό¬ 
τητας κάθε προμήθειας και τις διαδικασίες για την κατακύ- 
ρωση των προς προμήθεια ειδών σε συγκεκριμένους προ¬ 
μηθευτές (διακηρύξεις, διαγωνισμοί, λήψη προσφορών, α¬ 
ξιολόγηση προσφορών, παραγγελίες ειδών κ.λ.π.). 

4. - Παρακολούθηση της εκτέλεσης κάθε παραγγελίας μέ¬ 
χρι και της παραλαβής των παραγγελθέντων ειδών. 

5. - Φροντίδα για τη σύσταση και υποστήριξη της λειτουρ¬ 
γίας επιτροπών που συστήνονται για την κατάρτιση προδια¬ 
γραφών, τη διενέργεια διαγωνισμών, τη λήψη και αξιολόγη¬ 
ση των προσφορών και την παραλαβή των παραγγελθέντων 
ειδών. 

6. - Ευθύνη για την απρόσκοπτη διαδικασία των διαγωνι¬ 
σμών, τη διεξαγωγή αυτών και την υλοποίησή τους σε πα¬ 
ραγγελία. Αμεση επαφή με τους προμηθευτές, παρακολού¬ 
θηση όλων των παραγγελιών από την έκδοση μέχρι την ολο¬ 
κλήρωσή τους. 

7. - Ετοιμασία των περιοδικών απολογισμών, καθώς και 
των προγραμμάτων προμηθειών. 

8. - Φροντίδα για την τήρηση των διαδικασιών χαρακτηρι¬ 
σμού υλικών εξοπλισμού ως αχρήστων ή υλικών που πλεο¬ 
νάζουν και τήρηση των διαδικασιών καταστροφής, απομά¬ 
κρυνσης ή εκποίησης των υλικών αυτών. 

9. - Διενέργεια έρευνας αγοράς για την τεκμηρίωση της 
διαθεσιμότητας των ειδών που ενδιαφέρουντο Δήμο, των α¬ 
νταλλακτικών τους, των δυνατοτήτων επισκευής τους και τη 
λήψη στοιχείων τιμών προμήθειας. 

10. - Τήρηση αρχείου παγίων κινητών περιουσιακών στοι¬ 
χείων του Δήμου (μηχανήματα, οχήματα, συσκευές, εξοπλι¬ 
σμός γραφείων, έπιπλα κ.λ.π.). Παρακολούθηση της κατα¬ 
νομής των παγίων αυτών στις επιμέρους Υπηρεσίες του Δή¬ 
μου. 

11- Συγκέντρωση και έλεγχος των αποδεικτικών παραλα¬ 
βής και ενημέρωση για την αντίστοιχη πληρωμή των προμη¬ 
θευτών. 

12.- Ευθύνη για τη βεβαίωση και τον έλεγχο των εσόδων 
(φόρων, τελών, δικαιωμάτων κ.λ.π.) καιτηνεποπτείακαι δια¬ 
χείριση της δημοτικής περιουσίας κινητής και ακίνητης. Ει¬ 
δικότερα, ο τομέας Διαχείρισης Δημοτικής Περιουσίας και 
Προμηθειών: 

1. - Συγκεντρώνει τα στοιχεία για την εξακρίβωση των υπο- 
χρέων και το ύψος των χρηματικών υποχρεώσεων προς το 
Δήμο των φυσικών ή νομικών προσώπων της περιοχής, για 
φόρους, εισφορές, τέλη και δικαιώματα, που περιοδικά πρέ¬ 
πει να καταβάλλονται στο Δήμο με βάση τις ισχύουσες κάθε 
φορά διατάξεις της νομοθεσίας. 

2. - Ελέγχει την ακρίβεια των μεγεθών με βάση τα οποία υ¬ 
πολογίζονται το ύψος ανά υπόχρεο των προηγουμένων φό¬ 
ρων, εισφορών, τελών, δικαιωμάτων κ.λ.π. 

3. - Δημιουργεί και τηρεί αρχεία υποχρέωνγιατην καταβο¬ 
λή των επιμέρους ποσών, που αποτελούντακτικά έσοδα στο 
Δήμο. 

4. - Επεξεργάζεται στοιχεία και περιοδικούς υπολογισμούς 
του ύψουςτων οφειλομένων ποσών κατά κατηγορία προσό¬ 
δου. 

5. - Καταρτίζει βεβαιωτικούς καταλόγους υποχρέων και α¬ 
ντιστοίχων οφειλομένων ποσών κατά κατηγορία προσόδου. 

6. - Φροντίζει για την ενημέρωση των υποχρέων για την κα¬ 
ταβολή προηγουμένων οφειλομένων ποσών και μεριμνά για 
την τή ρηση των διαδικασιών που ισχύουν για τις προσφυγές 
των υποχρέων, όταν αμφισβητούντο ύψοςτων οφειλομένων 
ποσών. 

7. - Παραπέμπει τις ασκούμενες προσφυγές με τα απαι- 
τούμενα δικαιολογητικά στις αρμόδιες Αρχές. 

8. - Ενημερώνει τους χρηματικούς τίτλους και εντάλματα 
κατά τις αποφάσεις των Επιτροπών Συ μβιβασμού και των Δι¬ 
οικητικών Πρωτοδικείων. 

9. - Παρίσταται με υπάλληλό του στα Διοικητικά Δικαστή¬ 
ρια, όπου επιτρέπεται. 

10. - Οριστικοποιεί τους βεβαιωτικούς καταλόγους μετά 
την ολοκλήρωση των διαδικασιώντωντυχόνπροσφυγώνγια 
την εκτέλεση των αντίστοιχων εισπράξεων. 

11. - Χειρίζεται τις αντίστοιχες διαδικασίες και εκδίδει πι¬ 
στοποιητικά, βεβαιώσεις και άδειες, που σχετίζονται με την 
είσπραξη διαφόρων τελών, δικαιωμάτων ή εισφορών. Εκδί¬ 
δει πιστοποιητικά μη οφειλής. 

12. - Ασχολείται με τη βεβαίωση οφειλών από ρυμοτομίες 
και προσκυρώσεις, αποχετεύσεις, μισθώσεις των ακίνητων 
του Δήμου. 

13. - Γενικά, ασχολείται με τη βεβαίωση κάθε απαιτήσεως 
του Δήμου από τρίτους. 

14. - Επεξεργάζεται οικονομικά στοιχεία και εξάγει συμπε¬ 
ράσματα για το κόστος παροχής και την εκμετάλλευση Υπη¬ 
ρεσιών του Δήμου προς τους πολίτες. Εισηγείται την τιμο¬ 
λογιακή πολιτική του Δήμου ως προς τη χρέωση ανταποδο¬ 
τικών υπηρεσιών προς τους πολίτες. 

15. - Τηρεί αρχείο της δημοτικής ακίνητης περιουσίας. 

16. - Τηρεί μητρώο παγίων περιουσιακών στοιχείων (έπι¬ 


πλα, σκεύη, αυτοκίνητα, μηχανήματα κ.λ.π.). Χρεώνει τους 
παραλήπτες και κατόχους κάθε περιουσιακού στοιχείου του 
Δήμου. 

17. - Τηρείτο βιβλία των ατελώς εισαγωμένων ειδών. 

18. - Φροντίζει για την αξιοποίηση - εκμετάλλευση της δη¬ 
μοτικής ακίνητης περιουσίας. 

19. - Εισηγείται τη μίσθωση περιουσιακών στοιχείων του 
Δήμου και παρακολουθεί την εξέλιξη και λήξη των σχετικών 
μισθώσεων. 

20. - Τηρεί αρχείο κληροδοτημάτων προς το Δήμο και με¬ 
ριμνά για την αξιοποίησή τους. 

21. - Διαχειρίζεται διαδικασίες που σχετίζονται με τις δω¬ 
ρεές προς το Δήμο. 

β) Νεκροταφεία 

Ο τομέας Νεκροταφείων ειδικότερα: 

1. - Φροντίζει για τη βεβαίωση των τελών και δικαιωμάτων 
των Δημοτικών Νεκροταφείων. 

2. - Συντάσσει τις καταστάσεις βεβαιωμένων εσόδων. 

3. - Τηρεί τα από το Νόμο προβλεπόμενα βιβλία, έγγραφα 
κ.λ.π. 

4. - Φροντίζει για τη συντήρηση, καθαριότητα και εποπτεία 
σε όλους τους χώρους των Δημοτικών Νεκροταφείων. 

5. - Ρυθμίζει τις εργασίεςτων εργαζομένων στο χώρο αυτό 
και είναι υπεύθυνος για την ομαλή και απρόσκοπτη λειτουρ¬ 
γία των Δημοτικών Νεκροταφείων. 

6. - Τηρεί τις διαδικασίες λειτουργίας των Δημοτικών Νε¬ 
κροταφείων κατά το Νόμο και τους ειδικότερους κανονι¬ 
σμούς λειτουργίας, διοίκησης και διαχείρισής τους. 

7. - Σχεδιάζει, εισηγείται και εφαρμόζει προγράμματα βελ¬ 
τίωσης και ανανέωσης κοινών και οικογενειακών τάφων. 

8. - Τηρεί αρχεία καταγραφής των γεγονότων και πληρο¬ 
φοριακών στοιχείων που σχετίζονται με τη λειτουργία των 
Δημοτικών Νεκροταφείων. 

γ) Ταμειακή Υπηρεσία 

1. - Μεριμνά για τη σύννομη, ορθή και ταχεία διεκπεραίω¬ 
ση των υποθέσεων της αρμοδιότητάς της και τήρηση των 
σχετικών νομοθετικών διατάξεων περί Ταμειακής Υπηρε¬ 
σίας. 

2. - Επιμελείται για την εξέλιξη των αποστελλομένων από 
την αρμόδια Υπηρεσία χρηματικών καταλόγων ή τίτλων ει¬ 
σπρακτέων εσόδων με την κοινοποίηση ατομικών ή ειδικών 
προσκλήσεων προς τους οφειλέτες και τη βεβαίωση των βε- 
βαιουμένων εσόδων του Δήμου και εκδίδει μέσα στη νόμιμη 
προθεσμία τα αποδεικτικά παραλαβής «εισπρακτέων» κατά 
τις σχετικές διατάξεις «περί οικονομικής διοίκησης και λογι¬ 
στικού των Δήμων και Κοινοτήτων». 

3. - Εκκαθαρίζει τις οφειλές των υπόχρεων και εκδίδει, τα 
σχετικά σημειώματα για την εντός του Δημοτικού Καταστή¬ 
ματος είσπραξη των διαφόρων τελών και δικαιωμάτων, λαμ¬ 
βάνει δε τα νόμιμα μέτρα κατά των οφειλετών του Δήμου και 
γενικά κάθε μέτρο προς προστασία των συμφερόντων του 
Δήμου. 

4. - Παραδίδει έγκαιρα στα εισπρακτικά όργανα αντίγραφα 
των χρηματικών καταλόγων για να επιμεληθούν την αντί¬ 
στοιχη είσπραξη. 

5. - Κατανέμει «κατ’ είδος εσόδου» τους εισπρακτέους 
χρηματικούς τίτλους, παρακολουθεί την είσπραξή τους και 
ενεργεί τις πιστώσεις των πληρωθέντων ποσών στους τίτ¬ 
λους αυτούς. 

6. - Ενεργεί τον έλεγχο κάθε μορφής εισπράξεων, τακτο¬ 
ποιεί λογιστικά τις εισπράξεις που πραγματοποιούνται από 
τα οικεία όργανα, εκδίδει χωριστά για κάθε παραλαβή χρη¬ 
μάτων τα αντίστοιχα γραμμάτια παραλαβής σε χρηματικό 
λογαριασμό «τακτοποιητέες εισπράξεις» κατά τις διατάξεις 
«περί οικονομικής διοίκησης και λογιστικού των Δήμων και 
Κοινοτήτων» και παραδίδει αυτά στο αρμόδιο Γ ραφείο για 
την εισαγωγή των-εισπράξεων στο Δημοτικό Ταμείο. 

7. - Ενεργεί τον έλεγχο της πληρωμής των εκδιδομένων 
χρηματικών ενταλμάτων των αποδοχών των μονίμων (τακτι¬ 
κών) και λοιπών υπαλλήλων και του ημερομισθίου γενικά 
προσωπικού, των έργων, προμηθειών και γενικά των δαπα- 

νώντου Δήμου, κατά τις διατάξεις «περί οικονομικής διοίκη¬ 
σης και λογιστικού του Δήμςυ και Κοινοτήτων» και στη συ¬ 
νέχεια προβαίνει στην εξόφλησή τους. 

8. - Συγκεντρώνει και καταχωρεί στα λογιστικά βιβλία του 
Δήμου τις εισπράξεις και τις πληρωμές του Δήμου, κατά τις 
αντίστοιχες διατάξεις «περί οικονομικής διοίκησης και λογι¬ 
στικού των Δήμων και Κοινοτήτων». 

9. - Καταρτίζει στο τέλος κάθε έτους τον απολογισμό των 
εν γένει εσόδων και εξόδων του Δήμου. 

δ) Προγραμματισμός Διαχείριση Προγραμμάτων 

Ο τομέας Προγραμματισμού Διαχείρισης Προγραμμά¬ 
των: 

1Υποστηρίζει την Επιτροπή Προγραμματισμού, που θα ι¬ 
δρύσει το Δημοτικό Συμβούλιο. 

2. - Συντάσσειπροτάσεις, εισηγήσεις και σχέδια προγραμ¬ 
μάτων, που αφορούν θέματα προγραμματισμού και ανάπτυ¬ 
ξης του Δήμου και της περιοχής του. 

3. - Συντάσσει προτάσεις και εισηγήσεις για την συμμετο¬ 
χή του Δήμου σε ευρωπαϊκά, περιφερειακά ή νομαρχιακά 
προγράμματα, παρακολουθεί την εξέλιξή τους και προωθεί 
προγραμματικά την υλοποίησή τους. 

Γραφείο Κοινωνικής Πολιτικής 

α) Υγεία και Πρόνοια 

Έχει την ευθύνη για την υλοποίηση προγραμμάτων προ¬ 
ληπτικής ιατρικής και την προστασία της υγείας των κατοί¬ 
κων της περιοχής του Δήμου, αναλόγως των αναγκών και 
των διαθεσίμων οικονομικών πόρων. 

β) Κοινωνική Μέριμνα 

1. -Καταγραφή των αναγκών, συγκέντρωση στοιχείων έ¬ 
ρευνα και μελέτη στους τομείς των κοινωνικών προβλημά¬ 
των της περιοχής, όπως, ενδεικτικά: Τρίτη ηλικία, άτομα με 
ειδικές ανάγκες, νεολαία, άνεργοι, οικονομικοί πρόσφυγες, 
ελεύθερος χρόνος, μονογονεϊκές οικογένειες, ζητήματα 
κοινωνικού αποκλεισμού κ.α. 

2. -Επεξεργασία και παροχή υποστήριξης σε τοπικούς φο¬ 
ρείς κοινωνικές αλληλεγγύης. 

3. -Οργάνωση και παροχή υποστήριξης σε δημοτικούς φο¬ 
ρείς κοινωνικών υπηρεσιών. 

4. -Αξιοποίηση κοινωνικών ή άλλων κρατικών (κεντρικών, 
περιφερειακών, νομαρχιακών) προγραμμάτων κοινωνικής 
πολιτικής για την παροχή κοινωνικών υπηρεσιών στους κα¬ 
τοίκους της περιοχής του Δήμου. 

Γ ραφείο Παιδείας και Πολιτισμού 

α) Παιδεία και Εκπαίδευση 

1 .-Ασχολείται με την ιεράρχηση και προώθηση προβλημά¬ 
των Παιδείας. 

2. -Παρακολουθεί τις δραστηριότητες των σχολείων όλων 
των βαθμιδών της περιοχής, συνεργάζεται με τους συλλό¬ 
γους των εκπαιδευτικών και των γονέων και κηδεμόνων των 
μαθητών. 

3. -Συγκεντώνει και επεξεργάζεται τα στοιχεία για την υφι- 
σταμένη κατάσταση στα σχολεία του Δήμου. 

4. -Φροντίζει για την σύσταση σε συνεργασία με τη Διοίκη¬ 
ση της Δημοτικής Επιτροπής Παιδείας, των Δημοτικών Σχο¬ 
λικών Επιτροπών και παρακολουθεί τις δραστηριότητές 
τους. 

5. -Ασκεί καθήκοντα της Δημοτικής Επιτροπής Παιδείας 
και σε συνεργασία με το αρμόδιο γραφείο του Τμήματος Πο¬ 
λεοδομίας - Έργων - Τεχνικών Υπηρεσιώντου Δήμου ιεραρ¬ 
χεί τις επισκευαστικές ανάγκες των σχολείων και συγκε¬ 
ντρώνει τα στοιχεία, που χρειάζονται για τη μελέτη των μελ¬ 
λοντικών αναγκών επισκευής και συντήρησης των σχολικών 
μονάδων. 

β) Πολιτιστικές Εκδηλώσεις 

1 .-Συγκεντρώνει στοιχεία, καταγράφειτις ανάγκες καιπρο- 
ωθεί και υλοποιεί τα πολιτισμικά προγράμματα του Δήμου. 

2. -Συνεργάζεται και παρέχει υποστήριξη στους κοινωνι¬ 
κούς φορείς του Δήμου (Συλλόγους, Σωματεία), που προω¬ 
θούν τον πολιτισμό και παρέχουν πολιτισμικές υπηρεσίες 
στους κατοίκους της περιοχής του Δήμου. 

3. - Φροντίζει για την συμμετοχή των κατοίκων της περιο¬ 


χής στις πολιτισμικές δραστηριότητες και την ανάδειξη των 
στοιχείων, μορφών και εκδηλώσεων τοπικού πολιτισμού. 

γ) Αθλητισμός 

1 .-Συγκεντρώνει στοιχεία και καταγράφει τις ανάγκες και 
λειτουργίες της περιοχής του Δήμου στο πεδίο του Αθλητι¬ 
σμού. 

2. -Συνεργάζεται με τους αθλητικούς φορείς της περιοχής 
και τους υποστηρίζει. 

3. -Οργανώνει Γυμναστήρια και γενικότερα, κέντρα και χώ¬ 
ρους αθλητικών εκδηλώσεων. 

4. - Προωθεί την αντίληψη του λαϊκού αθλητισμού και της 
ενεργού συμμετοχής των κατοίκων της περιοχής σ’ αυτόν. 

Γ ραφείο Τύπου και Δημοσίων Σχέσεων 

1 .-Οργανώνει και προωθεί τις σχέσεις Δημοτικής Αρχής 
και δημοτών. 

2. -Προωθεί τις σχέσεις του Δήμου με τους οικονομικούς 
και κοινωνικούς, πολιτικούς και πνευματικούς φορείςτηςτο- 
πικής κοινωνίας. 

3. -Καλλιεργεί τις σχέσεις με την Κρατική Διοίκηση, τη Νο¬ 
μαρχιακή Αυτοδιοίκηση και τους λοιπούς φορείς του δημο¬ 
σίου τομέα, για την προώθηση των δημοτικών υποθέσεων. 

4- ,Προωθεί τις σχέσεις του Δήμου με τους άλλους Οργα¬ 
νισμούς και Φορείς Πρωτοβάθμιας και Νομαρχιακής Αυτο¬ 
διοίκησης, καθώς και με Οργανισμούς και Φορείς Τοπικής 
Αυτοδιοίκησης άλλων χωρών. 

5- .Παρακολουθεί τα δημοσιεύματα και εκπομπές των 
Μ.Μ.Ε., τοπικών και εθνικών, εντοπίζει σ’ αυτά τα θέματα 
που ενδιαφέρουντο Δήμο και παρεμβαίνει, εφόσοντούτο α¬ 
παιτείται. 

6- .Συγκεντρώνει γενικότερα στοιχεία και πληροφορίες για 
την αναπτυξιακή πορεία, την κοινωνική ζωή του Δήμου και 
της περιφέρειάς του και προβαίνει στην επεξεργασία τους. 

7.-Προβάλει τα τυπικά ζητήματα και αιτήματα τόσο προς 
τους δημότες όσο και προς άλλους φορείς. 

8. -Προβάλλει τα προβλήματα τις δραστηριότητες, τις α¬ 
νάγκες, τις προτάσεις του Δήμου, προς τους λοιπούς φο¬ 
ρείς, όπως και προς τους δημότες. 

9. - Εκδίδει ενημερωτική έντυπο επί θεμάτωντου Δήμου. 

3) ΤΜΗΜΑ ΠΟΛΕΟΔΟΜΙΑΣ - ΕΡΓΩΝ- ΤΕΧΝΙΚΩΝ ΥΠΗ¬ 
ΡΕΣΙΩΝ 

Γ ραφείο Πολεοδομίας - Έργων 

α) Πολεοδομικές Εφαρμογές και'Ελεγχος 

1. - Έχει την ευθύνη για τη μελέτη και προώθηση των θε¬ 
μάτων, που έχουν σχέση με το δομημένο χώρο της πόλης και 
την επεξεργασία εισηγήσεων για παρεμβάσεις του Δήμου 
προς βελτίωσή του. Το αντικείμενο του τομέα Πολεοδομι- 
κών Εφαρμογών και Ελέγχου, αφορά γενικά τον Πολεοδομι- 
κό σχεδίασμά και ειδικότερατηνέρευνα, την καταγραφή, τις 
πολεοδομικές μελέτες και την φροντίδα για το περιβάλλον 
της πόλης. Ειδικότερα, οι αρμοδιότητες του τομέα αυτού 
περιλαμβάνουν: 

2. - Συγκέντρωση στοιχείων, διερεύνηση και καταγραφή, 
τεκμηρίωση και τήρηση αρχείου για τις αδυναμίες του δο¬ 
μημένου χώρου στην πόλη που έχουν σχέση με θέματα: 

- Ρυθμιστικού - Πολεοδομικού - Ρυμοτομικού σχεδιασμού. 

- Οικιστικού σχεδιασμού. 

- Κυκλοφοριακού και συγκοινωνιακού σχεδιασμού. 

- Αρχιτεκτονικής μορφής κτισμάτων. 

- Περιβάλλοντος και προστασίας περιβάλλοντος. 

- Αυθαίρετης δόμησης. 

3. - Εισήγηση ανάθεσης και επίβλεψη εργασιών τρίτων 
στους οποίους ανατίθενται εργασίες έρευνας ή συλλογής 
στοιχείων, που αφορούν τα προηγούμενα θέματα. 

4. - Επεξεργασία των στοιχείων που συγκεντρώνονται και 
καταγράφονται στο πλαίσιο των αρμοδιοτήτων του τομέα. 

5. - Σχεδιασμός και εισήγηση προγραμμάτων επεμβάσεων 
του Δήμου, για τη βελτίωση της κατάστασης σε ό,τι αφορά 
πολεοδομικά, ρυμοτομικά, οικιστικά, κυκλοφοριακά, συ¬ 
γκοινωνιακά και περιβαλλοντικά θέματα στην περιοχή του. 

6. - Στα πλαίσια των προηγουμένων προγραμμάτων, εκπό¬ 
νηση μελετών που αφορούν: 

- Την πολεοδομική και οικιστική ανάπτυξη της πόλης με την 
τροποποίηση και επέκταση του αντίστοιχου σχεδίου πόλεως. 

- Την αρχιτεκτονική μορφή και ανάδειξη κτιρίων ή μνημεί¬ 
ων της πόλης. 

- Την κυκλοφορία και στάθμευση των οχημάτων. 

- Τις προδιαγραφές και το δίκτυο των αστικών συγκοινω¬ 
νιών. 

- Την προστασία του περιβάλλοντος από τη ρύπανση. 

- Την αυθαίρετη δόμηση. 

7. - Εισήγηση ανάθεσης σε τρίτους και επίβλεψη εκπόνη¬ 
σης αναλογών μελετών, που εκπονούνται από τρίτους. 

8. - Συνεργασία με αντίστοιχου αντικειμένου νομαρχιακές, 
περιφερειακές ή κεντρικές υπηρεσίες και φορείς για την α¬ 
πό κοινού ρύθμιση θεμάτων πολεοδομικού, αστικού, κυκλο- 
φοριακού και συγκοινωνιακού σχεδιασμού, καθώς και θεμά¬ 
των προστασίας του περιβάλλοντος, που απασχολούν την 
πόλη και την ανάπτυξη αντίστοιχων κοινών προγραμμάτων. 

9. - Με βάση τα συμπεράσματα και αποτελέσματα των σχε¬ 
τικών μελετών, εισήγηση αποφάσεων, ρυθμίσεων και προ¬ 
γραμμάτων εφαρμογής για τη βελτίωση των πολεοδομικών, 
ρυμοτομικών, οικιστικών, κυκλοφοριακών, συγκοινωνιακών 
και περιβαλλοντικών προβλημάτων της πόλης. 

10. - Παροχή προς κάθε ενδιαφερόμενο πληροφοριών, 
που σχετίζονται με το σχέδιο πόλης και γενικά την πολεοδο¬ 
μική ανάπτυξη της πόλης. 

11. - Συνεχής ενημέρωση των τοπογραφικών διαγραμμά¬ 
των του σχεδίου πόλης. 

12. - Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των ο¬ 
ποίων καθορίζονται από υγειονομικές διατάξεις σε συνερ¬ 
γασία με την Ειδική Υπηρεσία. 

13. - Έλεγχος ακινήτων για επιβολή του Τέλους Ακίνητης 
Περιουσίας (Τ.Α.Π), ανταποδοτικών τελών κ.λ.π. σε συνερ¬ 
γασία με την Ειδική Υπηρεσία. 

β) Έργα 

1. - Κατασκευές και ανακατασκευές οδών, κρασπεδορεί¬ 
θρων και ασφαλτοταπήτων. 

2. - Χωματουργικά έργα και διαμορφώσεις. 

3. - Έργα αποχέτευσης, κατασκευής αγωγών όμβριων, 
φρεατίων υδατοσυλλογής, ύδρευσης και καθαρισμού ρεμά¬ 
των. 

4. - Κατασκευές, επισκευές, συντηρήσεις, εξωραϊσμού, ό¬ 
πως διαμορφώσεις πεζοδρόμων αλσών, κήπων και πλατει¬ 
ών. 

5. - Κατασκευή, εξοπλισμός και συντήρηση έργων και ε¬ 
γκαταστάσεων, όπως σιντριβάνια και έργα ανάπλασης ή και 
βελτίωσης της αισθητικής των κοινοχρήστων χώρων. 

6. - Προσδιορισμός ετήσιων ή και εξαμηνιαίων στόχων του 
τομέα Έργων, οι οποίοι εγγράφονται σε εκείνους του Τμή¬ 
ματος Πολεοδομίας - Έργων - Τεχνικών Υπηρεσιών και συ¬ 
ντείνουν στην υλοποίηση του προγράμματος κατασκευών 
και αυτεπιστασίας του Δήμου. 

7. - Κατάρτιση ετήσιου προγράμματος κατασκευών, το ο¬ 
ποίο ενημερώνεται τακτικά και αναθεωρείται όποτε είναι α¬ 
παραίτητο. Ο τομέας υποβάλλει κάθε μήνα στο Τμήμα Πο¬ 
λεοδομίας - Έργων - Τεχνικών Υπηρεσιών ενημερωμένα πα¬ 
ραστατικά παρακολούθησης (χρονοδιαγράμματα 
ΟΑΝΤΤΌΡΜ, κατανομής ανθρώπινου δυναμικού και μέσων, 
απορρόφηση και διαθεσιμότητα πόρων) των αντικειμένων 
ευθύνηςτου. 

8. - Παρακολούθηση και μέριμνα, σε συνεργασίες με το 
Νομικό Σύμβουλο του Δήμου, γιατηντήρησητης ισχύουσας 
νομοθεσίας σε σχέση με την προκήρυξη, ανάθεση και διοί¬ 
κηση των έργων που εκτελούνται από εξωτερικούς αναδό- 
χους. 

9. - Τήρηση ενημερωτικού αρχείου με τεχνική τεκμηρίωση 
και στοιχεία από παλαιότερα έργα ή και τεχνικά πρότυπα, τα 
οποία μπορούν να χρησιμοποιηθούν για την αρτιότερη εκτέ¬ 
λεση έργων μέσω της αξιοποίησης της μελετητικής, αλλά 
και κατασκευαστικής εμπειρίας. 

10. - Επίβλεψη ή εποπτεία (αν η επίβλεψη έχει ανατεθεί σε 


εξωτερικούς συμβούλους) τεχνικών έργων που εκτελού- 
νται, είτε με αυτεπιστασία, είτε από συμβαλλόμενους με το 
Δήμο εργολάβους. 

11. - Διαχείριση των διαδικασιών παρακολούθησης και ε¬ 
λέγχου εκτέλεσης έργων, από συμβατική και τεχνική άποψη. 

12. - Κατάρτιση τεχνικών προδιαγραφών για τα υπό προ¬ 
μήθεια μέσα και υλικά, που είναι απαραίτητα για τη λειτουρ¬ 
γία του Γραφείου. 

13. - Εκτέλεση με αυτεπιστασία έργων, των οποίων η κατα¬ 
σκευή ανατίθεται από την Δημοτική Αρχή στο Τμήμα Πολεο¬ 
δομίας - Έργων - Τεχνικών Υπηρεσιών. 

Γραφείο Τεχνικών Υπηρεσιών 

α) Ύδρευση - Άρδευση - Ηλεκτροφωτισμός. 

Ο τομέας: 

1 .- Επιμελείται τη συντήρηση του δικτύου του δημοτικού 
φωτισμού της πόλης, των δημοτικών καταστημάτων και κά¬ 
θε ηλεκτρολογικής, μηχανολογικής εγκατάστασης του Δή¬ 
μου. 

2. - Μεριμνά για την επέκταση του δικτύου του δημοτικού 
φωτισμού. 

3. -Φροντίζει για τη συντήρηση και επισκευή από άποψη η¬ 
λεκτρικών εγκαταστάσεων, των σχολικών κτιρίων, των πλα¬ 
τειών και λοιπών κοινοχρήστων χώρων. 

4. - Ασχολείται με την κατασκευή ηλεκτρομηχανολογικών 
εγκαταστάσεων σε νέα έργα με αυτεπιστασία. 

5. - Επιμελείται για την μελέτη, κατασκευή, συντήρηση, ε¬ 
πέκταση και εκμετάλλευση του δικτύου ύδρευσης και ύ¬ 
δρευσης των οικιστικών κέντρων και της περιφέρειας του 
Δήμου, καθώς και όλων των σχετικών μηχανολογικών και υ¬ 
δραυλικών εγκαταστάσεων. 

β) Περιβάλλον και Κοινόχρηστοι Χώροι. 

Ο τομέας: 

1. - Έχει ευθύνη και μεριμνά για θέματα μη δομημένου πε¬ 
ριβάλλοντος της περιοχής του Δήμου, εισηγείται στην Δη¬ 
μοτική Αρχή πολιτικές και μέτρα για την καθαριότητα, το 
πράσινο, την τήρηση των διατάξεων που αφορούν την τάξη, 
καθώς καιτυχόν άλλα θέματα που επηρεάζουν την ποιότητα 
ζωής της έδρας του Δήμου και των οικισμών Άγναντης και 
Λογγού. 

2. - Μεριμνά για τη σωστή εφαρμογή των μέτρων που ε- 
γκρίνονται σε σχέση με τα προηγούμενα αντικείμενα από 
την Δημοτική Αρχή, την οποία ενημερώνει για την αποτελε- 
σματικότητά τους. 

γ) Καθαριότητα 

1. - Αντικείμενο του τομέα Καθαριότητας, αποτελεί η τήρη¬ 
ση τωνπάσης φύσεως κοινοχρήστων χώρων του Δήμου κα¬ 
θαρών από κάθε είδους απορρίμματα και ρύπους. Επιμελεί¬ 
ται της καθαριότητας της πόλεως (ενδεικτικά αναφέρονται 
η συλλογή των απορριμμάτων και απόθεσή τους στους προς 
αυτό αποδέκτες, ο καθαρισμός των οδών, πλατειών και κοι¬ 
νοχρήστων χώρων, ο καθαρισμός από αφίσες και πινακί¬ 
δες), καθώς και τον ειδικό καθαρισμό, ευπρεπισμό της έ¬ 
δρας του Δήμου και των οικισμών Άγναντης και Λογγού κα¬ 
τά τις εορταστικές εκδηλώσεις. 

2. - Έχει την ευθύνη για τηντήρηση των σχετικών με την κα¬ 
θαριότητα διατάξεων και συνεργάζεται με τις αρμόδιες αρ¬ 
χές της Κεντρικής Διοίκησης, καθώς και με άλλους φορείς 
για την εφαρμογή τους στην πόλη. 

3. - Εντοπίζει τις τυχόν ανεξέλεγκτες πηγές ρύπανσης και 
προτείνει μέτρα για τον έλεγχο και την εξάλειψή τους. 

4. - Εισηγείται μέτρα για την ενημέρωση και ευαισθητοποί- 
ηση των δημοτών σε θέματα καθαριότητας. 

Οι αρμοδιότητες του τομέα (Υπηρεσίας) Καθαριότητας 
περιλαμβάνουν ειδικότερα τα εξής: 

1. - Κατάρτιση και επίβλεψη εφαρμογής λεπτομερών προ¬ 
γραμμάτων καθαρισμού των κοινοχρήστων χώρων, αποκο¬ 
μιδής, μεταφοράς και απόρριψης των συνήθων αστικών α¬ 
πορριμμάτων και συντονισμός και διοίκηση του προσωπικού 
καθαριότητας. 

2. - Άμεση επέμβαση σε περιπτώσεις επειγουσών αναγκών 
σε σχέση με το αντικείμενο του τομέα. 

3. - Συνεργασία με τα αρμόδια Τμήματα και Γραφεία του 
Δήμου για την έγκαιρη προμήθεια των εργαλείων και υλικών 
που χρειάζεται ο τομέας (Υπηρεσία) Καθαριότητας. 

4. - Χειρισμός και φροντίδα για την αξιοποίηση των οχημά¬ 
των και μηχανημάτων που χρησι μοποιεί. 

5. - Τήρηση των διαδικασιών καταγραφής, συγκέντρωσης 
και τήρησης στοιχείων σχετικών με τις εκτελούμενες από 
τον τομέα (Υπηρεσία) Καθαριότητας εργάτες (π.χ. στοιχεία 
απασχόλησης προσωπικού, οχημάτων, μηχανημάτων, στοι¬ 
χεία ανάλωσης υλικών κ.λ.π.) 

ΚΕΦΑΛΑΙΟ Β’ 

ΣΤΕΛΕΧΩΣΗ ΤΟΥ ΔΗΜΟΥ 
ΑΡΘΡΟ 3 

ΟΡΓΑΝΙΚΕΣ ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
ΘΕΣΕΙΣ ΑΝΑ ΚΛΑΔΟ 

ΔΗΜΟΣ 

ΑΓ.ΚΩΝΣΤΑΝΤΙΝΟΥ ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ 
ΚΛΑΔΟΣ ΘΕΣΕΙΣ ΣΥΝΟΛΟ ΘΕΣΕΩΝ 

Π.Ε .2 2 

Τ.Ε.1 1 

Δ.Ε.10 .10 

Υ.Ε.7 7 

Οι υπηρετούντες στο Δήμο μόνιμοι υπάλληλοι, προερχό¬ 
μενοι από τις Κοινότητες Αγ. Κωνσταντίνου και Άγναντης, 
θα ενταχθούν αυτοδικαίως σε αντίστοιχες κατά κλάδο ορ¬ 
γανικές θέσεις, σύμφωνα με τις ισχύουσες διατάξεις. 
ΑΡΘΡΟ 4 

ΘΕΣΕΙΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ 


ΘΕΣΗ ΠΡΟΪΣΤΑΜΕΝΟΥ 

ΘΕΣΕΙΣ 

ΚΛΑΔΟΣ 

α)Τμήμα Διοικητικών και Οικονομικών 

1 

ΠΕ 

Υπηρεσιών 



β)Τμήμα Πολεοδομίας -Έργων - 



Τεχνικών Υπηρεσιών 

1 

ΠΕ 


ΚΕΦΑΛΑΙΟ Γ’ 

ΔΙΑΔΙΚΑΣΙΕΣ ΟΡΓΑΝΩΣΗΣ - ΔΙΟΙΚΗΣΗΣ ΤΟΥ ΔΗΜΟΥ 
ΑΡΘΡΟ 5 

ΕΣΩΤΕΡΙΚΗ ΟΡΓΑΝΩΣΗ ΥΠΗΡΕΣΙΩΝ ΤΟΥ ΔΗΜΟΥ 

1. - Με απόφαση του Δημάρχου κατανέμονται οι θέσεις ερ¬ 
γασίας ως και το προσωπικό σε κάθε Τμήμα και Γραφείο α¬ 
νάλογα με τις ανάγκες. 

2. - Η αποσφράγιση της αλληλογραφίας του Δήμου γίνεται 
από τον Δήμαρχο ή από άλλο υπάλληλο, στον οποίο έχει α¬ 
νατεθεί η εργασία αυτή από τον Δήμαρχο. 

3. - Κάθε εξερχόμενο έγγραφο υπογράφεται από τον συ¬ 
ντάκτη του και τον αρμόδιο προϊστάμενο πριν υπογράφει α¬ 
πό τον Δήμαρχο. 

4. - Εκτός από τις αρμοδιότητες, τα αντικείμενα κάθε Τμή¬ 
ματος και Γ ραφείου και τα καθήκοντα του προσωπικού που 
αναφέρονται στο άρθρο 2 του οργανισμού αυτού, σ’ αυτά 
και στα προσωπικό που απασχολούν, ανήκουν και όλα τα συ¬ 
ναφή, όπως και όσα θα ανατίθενται με απόφαση του Δημάρ¬ 
χου. 

5. - Οι υπάλληλοι του Δήμου έχουν υποχρέωση μετεκπαί¬ 
δευσης μετά από απόφαση του Δημάρχου. 

6. - Η εσωτερική οργάνωση των Τμημάτων και των Γ ραφεί¬ 
ων του Δήμου, δηλαδή οι θέσεις εργασίας κάθε διοικητικής 
ενότητας με τις ανάλογες περιγραφές εργασίας, η εσωτερι¬ 
κή κατανομή αντικειμένων και αρμοδιοτήτων κάθε διοικητι¬ 
κής ενότητας κατά τομέα, αρμοδίων προϊσταμένων Τμημά¬ 
των και Γραφείωντων Υπηρεσιώντου Δήμου, ρυθμίζονται με 
απόφαση του Δημάρχου. 

7. - Για το σκοπό αυτόν οι Προϊστάμενοι των Τμημάτων και 
των Γ ραφείων του Δήμου εισηγούνται από κοινού στο Δή¬ 
μαρχο, ο οποίος έχει τη δυνατότητα για την καλύτερη λει¬ 
τουργία του Δήμου να συστήνει Συμβούλιο Προγραμματι¬ 
σμού και Συντονισμού. 


8.- Το Συμβούλιο αυτό αποτελεί άτυπο συμβουλευτικό όρ¬ 
γανο υποστήριξηςτης λειτουργίαςτου συντονισμού στο Δή¬ 
μο. Στο Συμβούλιο μετέχουν σε μόνιμη βάση ο Δήμαρχος και 
οι Αντιδήμαρχοι, οι Προϊστάμενοι των Τμημάτων και των 
Γραφείων του Δήμου. Στο Συμβούλιο μπορεί να συμμετέ¬ 
χουν κατά περίπτωση και άλλοι, όπως αιρετοί, υπηρεσιακά 
στελέχη του Δήμου, ειδικοί για τα συζητούμενα θέματα, κα¬ 
θώς και εκπρόσωποι των εργαζομένων στο Δήμο για θέματα 
που αφορούν τις εργασιακές σχέσεις. 

Πρόεδρος του Συμβουλίου είναι ο Δήμαρχος, ο οποίος, με 
αποφάσεις του, καθορίζει τον τρόπο λειτουργίας του Συμ¬ 
βουλίου. 

Γραμματέας του Συμβουλίου είναι ο Προϊστάμενος του 
Τμήματος Διοικητικών και Οικονομικών Υπηρεσιών. 

Το Συμβούλιο συγκαλείται με ευθύνη του Δημάρχου ή του 
Γραμματέα του Συμβουλίου τουλάχιστον μια φορά τον μή¬ 
να. 

Αρμοδιότητα του Γ ραμματέατου Συμβουλίου είναιη φρο¬ 
ντίδα λειτουργίας του Συμβουλίου σε συνεργασία με το Δή¬ 
μαρχο και το Γενικό Γ ραμματέατου Δήμου. 

Το Τ μήμα Διοικητικών και Οικονομικών Υπηρεσιών στηρί¬ 
ζει τη λειτουργία του Συμβουλίου με τεχνική, επιστημονική 
και γραμματειακή εξυπηρέτηση και φροντίζει σε συνεργα¬ 
σία με το Δήμαρχο για τον προγραμματισμό της ημερήσιας 
διάταξης των συναντήσεών του και την ετοιμασία συνοπτι¬ 
κών πρακτικών. 

Τα πρακτικά αυτά κοινοποιούνται σε πάγια βάση σε όλους 
τους προϊσταμένους των διοικητικών ενοτήτων του Δήμου. 

Στόχος του Συμβουλίου είναι γενικά η αποτελεσματική και 
παραγωγική λεαουργίατου Δήμου, η αλληλοενημέρωση και 
η οριζόντια συνεργασία μεταξύ των υπηρεσιών και η επίλυ¬ 
ση συγκεκριμένων προβλημάτων. 

Τα κυριότερα θέματα που συζητούνται στο Συμβούλιο α¬ 
φορούν: 

1. - Τα προγράμματα δράσης και τις δραστηριότητες των 
Τμημάτων και των Γ ραφείων του Δήμου. 

2. - Την κατανομή της ευθύνηςτου συντονισμού των επιμέ- 
ρους δραστηριοτήτων και ενεργειών των προγραμμάτων 
δράσης που έχουν ανατεθεί στα Τμήματα και Γ ραφεία του 
Δήμου. 

3. -Την παρακολούθηση της προόδου των δραστηριοτή¬ 
των και ενεργειών των προγραμμάτων δράσης του Δήμου. 

4. - Τα θέματα στελέχωσης και οργάνωσης των Τμημάτων 
και των Γραφείων του Δήμου. 

5. - Την επισήμανση προβλημάτων στην πορεία εκτέλεσης 
των προγραμμάτων δράσης και τη λειτουργία όλων γενικώς 
των Υπηρεσιώντου Δήμου, την αναζήτηση και συμφωνία α¬ 
ντιστοίχων λύσεων και την εισήγηση προς τα πολιτικά όργα¬ 
να του Δήμου. 

Κάθε άλλη λεπτομέρεια λειτουργίας των επί μέρους Υπη¬ 
ρεσιών (Τμημάτων ή Γραφείων) μη προβλεπόμενη από τον 
παρόντα Οργανισμό, Ρυθμίζεται με ειδικούς κανονισμούς 
των Υπηρεσιών αυτών, εγκρινομένους απότο Δημοτικό Συ μ- 
βούλιο και σύμφωνα πάντοτε με τις ισχύουσες διατάξεις. 

ΑΡΘΡΟ 6 

ΟΛΟΜΕΛΕΙΕΣ ΠΡΟΣΩΠΙΚΟΥ 

1. - Την πρώτη εργάσιμη ημέρα κάθε μονού μήνα του έτους 
όλο το προσωπικό του Δήμου και των Νομικών Προσώπων 
του Δήμου συνέρχεται σε ολομέλεια παρουσία του Δημάρ¬ 
χου και των Αντιδημάρχων και συζητά όλα τα θέματα λει¬ 
τουργίας και απόδοσης του υπηρεσιακού μηχανισμού του 
Δήμου και προτείνει μέτρα και μεθόδους για παραγωγικότε¬ 
ρη δράση. 

2. - Κάθε υπηρεσιακή μονάδα (Τμήμα ή Γ ραφείο) καθορίζει 
τους τελικούς και ενδιάμεσους στόχους της, καταρτίζει ετή¬ 
σιο πρόγραμμα δράσης και κάθε τρίμηνο ελέγχει την πορεία 
της εφαρμογής του, προσδιορίζοντας την τυχόν ακολουθη¬ 
τέα διορθωτική πορεία. 

3. - Στην αξιολόγηση των προϊσταμένων των υπηρεσιακών 
μονάδων (Τμημάτων και Γραφείων) λαμβάνεται υπ’ όψιντο 

προκύπτον αποτέλεσμα σε σχέση με τους στόχους που εί¬ 
χαν τεθεί. 

ΜΕΡΟΣ ΤΡΙΤΟ 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 

-Η οργανική σύνθεση και διαβάθμιση των θέσεων του τα¬ 
κτικού προσωπικού του Δήμου Αγίου Κων/νου έχει ως εξής: 

Α'ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΕ 

Κλάδος ΠΕ 1 Διοικητικού: Μία (1) θέση ΠΕ 1 υπαλλήλου 
κλάδου ΠΕ 1 με εισαγωγικό βαθμό Γ και καταληκτικό Α. 

2. ΚΑΤΗΓΟΡΙΑ ΔΕ 

Κλάδος ΔΕ 1 Διοικητικού: Πέντε (5) θέσεις ΔΕ 1 υπαλλή¬ 
λων κλάδου ΔΕ 1 με εισαγωγικό βαθμό Γ και καταληκτικό Α. 

3. ΚΑΤΗΓΟΡΙΑ ΥΕ 

Κλάδος ΥΕ 1 Διοικητικού: Μία (1) θέση ΥΕ 1 υπαλλήλου 
κλάδου ΥΕ 1 με εισαγωγικό βαθμό Δ και καταληκτικό Γ. 

Β’ ΤΕΧΝΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΕ 

Κλάδος ΠΕ3: Μία (1 ) θέση κλάδου ΠΕ3 Πολιτικού Μηχα¬ 
νικού ή μία (1 )θέση κλάδου ΠΕ4 Αρχιτέκτονα μηχανικού ή 
μία (1) θέση Τοπογράφου Μηχανικού με εισαγωγικό βαθμό 
Γ και καταληκτικό Α. Όταν πληρωθεί η μία από τις τρεις θέ¬ 
σεις οι άλλες καταργούνται αυτοδίκαια. 

2. ΚΑΤΗΓΟΡΙΑ ΤΕ 

Κλάδος ΤΕ3: Μία (1) θέση κλάδου ΤΕ3 Τεχνολόγων πολιτι¬ 
κών μηχανικών-μηχανολόγων με εισαγωγικό βαθμό Γ και κα¬ 
ταληκτικό Α. 

3. ΚΑΤΗΓΟΡΙΑ ΔΕ 

α) Κλάδος ΔΕ 29: Δύο (2) θέσεις κλάδου ΔΕ29 οδηγών αυ¬ 
τοκινήτων με βαθμό Γ-Α. 

β) Κλάδος ΔΕ 30: Δύο (2) θέσεις κλάδου ΔΕ30 υδραυλι¬ 
κού με βαθμό Γ-Α. 

γ) Κλάδος ΔΕ 28: Μία (1) θέση κλάδου ΔΕ28 χειριστή μη¬ 
χανημάτων με βαθμό Γ -Α. 

4. ΚΑΤΗΓΟΡΙΑ ΥΕ 

α) Κλάδος ΥΕ 16: Τέσσερις (4) θέσεις κλάδου ΥΕ 16 εργα¬ 
τών καθαριότητας με βαθμό Δ-Γ. 

β) Κλάδος ΥΕ 16: Δύο (2) θέσεις κλάδου ΥΕ 16 εργάτη κή¬ 
πων και δεντροστοιχιών με βαθμό Δ-Γ. 

Γ ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤ, ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Ένας (1) εργάτης καθαριότητας. 


Δ' ΕΠΟΧΙΑΚΟ ΠΡΟΣΩΠΙΚΟ 

1. Εργάτες δέκα (10) 

2. Οδηγοί δύο (2) 

3. Υδραυλικοί δύο (2) 

4. Χειριστές ένας (1) 

5. Τεχνίτες δύο (2) 

6. Διοικητικοί τρεις (3) 

ΤΕΛΙΚΕΣ ΔΙΑΤΑΞΕΙΣ 

Η κατανομή του προσωπικού στις διάφορες Υπηρεσίες και 
Γ ραφεία του Δήμου και η ανάθεση στο προσωπικό των κα¬ 
θηκόντων, τόσο αυτών που αναφέρονται στον παρόντα Ορ¬ 
γανισμό, όσο και αυτών που τυχόν προκύψουν στο μέλλον, 
γίνεται με απόφαση του Δημάρχου, αναλόγως των παρου- 
σιαζομένων υπηρεσιακών αναγκών. 

Η άσκηση των καθοριζομένων από τον παρόντα οργανι¬ 
σμό λειτουργιών βασίζεται σε κανονιστικές πράξεις που εκ- 
δίδονται από τον Δήμαρχο, βάσει του Δημοτικού και Κοινο¬ 
τικού Κώδικα. 

Για την επιλογή των Προϊσταμένων των Τμημάτων εφαρ¬ 
μόζονται οι σχετικές διατάξεις και προέρχονται από τον κλά¬ 
δο ΠΕΙ Διοικητικών ή ΔΕΙ Διοικητικών για τα τμήμα διοικητι¬ 
κών υπηρεσιών και για τα τμήματα τεχνικών υπηρεσιών από 
τον κλάδο ΠΕ3 Πολιτικών Μηχανικών ή ΠΕ4 Αρχιτεκτόνων ή 
Τοπογράφων Μηχανικών ή ΤΕ3 Τεχνολόγων Πολιτικών Μη¬ 
χανικών. Η επιλογή τους γίνεται από το Υπηρεσιακό Συμ¬ 
βούλιο υπαλλήλων. 

Τ α γραφεία που προβλέπονται στην διάρθρωση του οργα¬ 
νισμού δεν είναι αυτοτελή γραφεία με την έννοια του αρθ. 4 
του Ν. 1586/1986 και ως εκτούτου οι προϊστάμενοι αυτών με 
βάση τις διατάξεις του αρθρ. 9 παρ. 9 του ίδιου Νόμου δεν 
δικαιούνται το από τις διατάξεις του αρθρ. 12 του ιδίου Νό¬ 
μου επίσης καθιερούμενο επίδομα. 

Ο Οργανισμός αυτός ισχύει απάτην δημοσίευσή του στην 
Εφημερίδα της Κυβερνήσεως. 

Στον Δήμαρχο ανατίθεται κάθε άλλη ενέργεια για την έ¬ 
γκριση και δημοσίευση του Οργανισμού κατά το Νόμο. 

Από τις νέες θέσεις που δημιουργούνται με τον παρόντα 
ΟΕΥ θα προκληθεί ετήσια δαπάνη σε βάρος του προϋπολο¬ 
γισμού του δήμου 52.000.000 δρχ. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Λαμία, 3 Σεπτεμβρίου 1998 
Με εντολή Γενικού Γραμματέα Περιφ. 

Ο Διευθυντής 
ΠΑΝ. ΜΠΟΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





